वाराणसी। कक्षा एक से लेकर तीन तक के बच्चों को अब प्ले कार्ड के जरिये पढ़ाया जाएगा ताकि उन्हें सीखने और समझने में सहूलियत हो। बेसिक शिक्षा विभाग की इस योजना को ‘गतिविधि शिक्षण अधिगम’ नाम दिया गया है। विभाग इसी सत्र से इस पायलट प्रोजेक्ट को बनारस के अलावा, गाजियाबाद, रायबरेली और ललितपुर में शुरू करने जा रहा है। बनारस में फिलहाल इसके लिए तीन ब्लाक और शहर क्षेत्र के प्राथमिक विद्यालयों का चयन किया गया है। इसके लिए 15 सौ प्ले कार्ड बांटने का आदेश दिया गया है।